tartuNLP/wikipedia-smugri-20251201 huggingface dataset:
The Good Witch’s Destiny

The Good Witch’s Destiny on vuonna 2013 julkaistu fantasiahenkinen koko perheen televisioelokuva. Sen on käsikirjoittanut Annie Frisbie ja päärooleissa näyttelevät Catherine Bell ja Chris Potter.
Elokuva on "The Good Witch" -elokuvasarjan kuudes osa ja se esitettiin ensimmäisen kerran Yhdysvalloissa Hallmark Channelilla 26. lokakuuta 2013.
Juoni.
Cassandra Nightingale valmistelee syntymäpäiviään suunnittelemalla tapoja tuoda ystäviään ja perheenjäseniään läheisimmiksi.
Vastaanotto.
"The Good Witch’s Destiny" keräsi 3,9 miljoonaa silmäparia ensiesityksessä. Se oli Hallmarkin 25–54-vuotiaiden naisten keskuudessa kanavan katsotuin oma elokuva parhaina katseluaikoina esitettyjen elokuvien kesken.
Common Sense Media antoi elokuvalle arvosanaksi 4/5 tähteä.
Pont-Aven

 
Pont-Aven (ransk. [pɔ̃tavɛn]) on kunta läntisessä Ranskassa Finistèren departementissa Bretagnen alueella. Se sijaitsee Avenjoen varrella.
Pont-Aven on tullut tunnetuksi siellä vierailleista taidemaalareista. Tämän maalauksellisen pikkukaupungin löysi amerikkalainen taidemaalari Henry Bacon vuonna 1864. Hän kutsui useita amerikkalaisia ja brittiläisiä kollegoja vierailemaan siellä. Myös Pariisin Beaux-Arts -koulun opettaja Jean-Léon Gérôme kehotti oppilaitaan matkustamaan Pont-Aveniin maalaaman. Kaupungissa asustavien taidemaalareiden lukumäärä nousi noin viiteenkymmeneen ja ”taidemaalareiden kaupunki” oli syntynyt.
1880-luvulla alkoi toinen taidemaalareiden tuleminen Pont-Aveniin. Tuolloin kaupunkiin saapui myös Paul Gauguin, joka asui paikallisessa Pension Gloanec -majatalossa. Toisessa aallossa saapuneita Armand Jobbé-Duvalin ja Paul Sérusierin johtamia taidemaalareita kutsuttiin Pont-Avenin koulukunnaksi. Vuonna 1985 kaupunkiin perustettiin museo "Musée des beaux-arts de Pont-Aven" kunnioittamaan taidemaalareiden työtä Pont-Avenissa.
National Museum of the American Indian

National Museum of the American Indian eli Kansallinen intiaanimuseo on osa Smithsonian-instituuttia. Museo on omistettu Amerikan alkuperäiskansoille ja niiden elämäntavalle, kielille, historialle, kirjallisuudelle ja taiteelle.
National Museum of the American Indian jakaantuu kolmeen haaraosastoon: National Mall (Washington), George Gustav Heye Center (New York City) ja Cultural Resources Center (Suitland, Maryland).
Museon näyttelyt ja arkistot muodostavat yhden monipuolisimmista ja kauaskantoisimmista läntisen pallonpuoliskon alkuperäiskulttuurien esine- ja taidekokoelmista.
Historia.
Museon perustaja oli George Gustav Heye (1874–1957). Heye keräsi elämäntyönään mittavan intiaaniaiheisen esinekokoelman. Heye kiinnostui intiaaniesineistä nuorena ja vuoten 1906 mennessä hän oli hankkinut jo 30 000 esineen kokoelman. Toiminnan laajetessa hän palkkasi muita tutkijoita keräämään esineistöä ja samalla kerättiin esimerkiksi haastatteluaineistoa ja valokuvia. Aineiston talteen keräämistä pidettiin tuolloin erityisen tärkeänä, sillä intiaanikulttuurien uskottiin katoavan pian kokonaan. Heye oli vuonna 1914 omistautunut työlle täysipäiväisesti ja syntyi myös ajatus intiaanimuseosta hänen kotikaupungissaan New Yorkissa. Vuonna 1916 perustettiin George Gustav Heyen säätiö ja museo nimellä "Museum of the American Indian". Ensimmäinen maailmansota viivästytti virallisia avajaisia, jotka järjestettiin vuonna 1922.
Heyes oli mukana museon toiminnassa kuolemaansa saakka vuonna 1957. Yksityinen museo ajautui hänen kuolemansa jälkeen taloudellisiin vaikeuksiin. Vuonna 1989 sen kokoelmat siirrettiin Smithsonian-instituutin haltuun. Yksityisestä museosta tuli näin kansallinen. Kokoelma siirtyi New Yorkista Yhdysvaltojen pääkaupunki Washingtonin esikaupunki Suitlandiin, jonne valmistui uusi korkeatasoinen varasto ja tutkimuskeskus "Cultural Resources Center". New Yorkiin jäi vielä näyttelytila Manhattanissa.
Vuonna 2004 avattiin museon kolmas toimipiste Washingtonissa National Mallin kupeessa.
Matinkadun terveysasema

Matinkadun terveysasema (ent. Matinkylän terveysasema) oli Espoon Matinkylän kaupunginosassa toiminut kaupungin terveysasema. Sen toiminnot korvattiin sittemmin muiden, osin yksityisten tuottamien terveysasemien palveluilla. Matinkylän terveysaseman käytössä ollut, osin nelikerroksinen terveyskeskusrakennus on rakennettu betonista (betonielementit) ja valmistunut 10. huhtikuuta 1992.
Kävellen noin 600 metriä lännempänä, Kauppakeskus Ison Omenan 3. kerroksen palvelutorilla oli espoolaisille kunnallisia terveysasemapalveluja tarjonnut, yksityisen Mehiläinen-yrityksen palvelupiste Oma Lääkärisi Iso Omena. Nämä Ison Omenan laajennusosat avattiin 11. elokuuta 2016. Terveysaseman vieressä toimii esimerkiksi Espoon kaupungin Ison Omenan kirjasto. 
Espoo siirsi Matinkylän terveysaseman toiminnot Ison Omenan palvelutorille perustettavaan Ison Omenan terveysasemaan ja yksityisen Oma Lääkärisi Matinkylän palveluiksi alkuvuodesta 2019. Uudelle Ison Omenan terveysasemalle on suunniteltu virka-aikaa laajempia aukioloaikoja (arkisin 7-20, mahdollisesti myös lauantaisin).
Matinkadun terveysasema toimii Espoonlahden terveysaseman väistötiloina lokakuusta 2022 kevääseen 2025.
Eredivisien kausi 2018–2019

Eredivisien kausi 2018–2019 on järjestyksessään Eredivisien 63. kausi. Kausi alkoi 10. elokuuta 2018.
Pudotuspelit.
Eurooppa-liigan karsinnat.
Neljä joukkuetta karsi paikasta Eurooppa-liigan kolmannelle karsintakierrokselle.
Putoamiskarsinta.
Kymmenen joukkuetta, kaksi Eredivisiestä ja kahdeksan Eerste Divisiestä, pelaa kahdesta paikasta Eredivisien kaudelle 2019–2020, loput kahdeksan joukkuetta pelaa Eerste Divisiessä kaudella 2019–2020.
Baker Mayfield

Baker Reagan Mayfield (s. 14. huhtikuuta 1995 Austin, Texas) on yhdysvaltalainen amerikkalaisen jalkapallon pelaaja. Mayfieldin pelipaikka on pelinrakentaja. Mayfield edustaa NFL-joukkue Tampa Bay Buccaneersia.
Cleveland Browns varasi Mayfieldin ensimmäisenä pelaajana vuoden 2018 varaustilaisuudessa. Hän on edustanut myös Carolina Panthersia ja Los Angeles Ramsia. Yliopistourallaan Mayfield palkittiin muun muassa Heisman Trophyllä, joka annetaan parhaalle yliopistopelaajalle. Mayfield oli Heisman Trophyn kautta aikojen ensimmäinen palkinnon voittaja, joka on aloittanut yliopistouransa niin sanotulla walk-on -statuksella ilman stipendiä.
Suomi–Ruotsi-maaottelu 2018

Suomi–Ruotsi-maaottelu 2018 järjestettiin Tampereen stadionilla, Tampereella, Suomessa 31. elokuuta–1. syyskuuta 2018. Kyseessä on 78. yleisurheilun Suomi–Ruotsi-maaottelu.
Maaottelu järjestettiin Suomessa toista kertaa Helsingin ulkopuolella. Ensimmäisen kerran Tampereella kilpailtiin 2016.
Virolahden VPK

Virolahden vapaaehtoinen palokunta ry (VPK) on perustettu 9. päivänä joulukuuta 1928. Palokunta toimii Virolahden Kirkonseudulla, joka koostuu Kirkonkylän, Koivuniemen, Vilkkilän, Eerikkälän, Rännäsen, Niemelän ja Hanskin kylistä. Kirkonseudulla järjestetään vuosittain lintujen kevätmuuttoon liittyvät Arktika-päivät. Virolahden Kirkonseudulla on rikas ja monipuolinen historia. Isovihan jälkeen vuonna 1721 solmittu Uudenkaupungin rauhan raja jakoi kyläseudun kahtia Ruotsin ja Venäjän kesken. Autonomian aikana Suomen suuriruhtinas ja Venäjän keisari Nikolai II vietti kesänsä Virolahden Kirkonseudulla 1900-luvun alussa aina ensimmäisen maailmansodan syttymiseen saakka. Suomen ensimmäinen hiihdon olympiavoittaja Veli Saarinen oli kotoisin Virolahden Kirkonseudulta. 
Virolahden VPK on Suomen kaakkoisin palokunta. Etelässä toimialue rajoittuu Suomenlahteen ja idässä Venäjän federaatioon. Palokunta on Kymenlaakson pelastuslaitoksen sopimuspalokunta. Palokunnalla on käytössään säiliöpaloauto ja miehistönkuljetusauto. Palokunnalla on oma paloasema, joka on rakennettu vuosina 1999 ja 2012. Lisäksi palokunta omistaa 1930-luvun alussa rakennetun palokunnantalon. Talo oli alkujaan Virolahden Pitkäpaaden saaren entinen tullitalo. Pitkäpaaden tulli lakkautettiin 1922 ja lopulta Tullihallitus päätti myydä tarpeettomaksi käyneen talonsa huutokaupassa, jonka palokunta voitti. Talo purettiin, sen hirret siirrettiin saaresta mantereelle Kirkonkylään ja rakennettiin palokunnantaloksi. Palokunnantalo toimii juhlatilana ja tanssipaikkana sekä erilaisten yleisötapahtumien pitopaikkana. Pitkäpaaden saari, kuten liki kolmannes Virolahden pitäjästä, jouduttiin luovuttamaan Neuvostoliitolle Moskovan rauhassa vuonna 1940. 
Palokunnan merkittävämpiä tehtäviä on suojella 1700-luvun lopulla rakennettua Virolahden kirkkoa, joka sijaitsee noin sadan metrin päässä paloasemasta. Virolahden VPK on vireä ja aktiivinen palokunta. Hälytysosastossa on jäseniä noin kaksikymmentä ja koko palokunnan jäsenistö on nelisenkymmentä. Määrää voi pitää suurena, sillä Virolahden Kirkonseudulla on asukkaita alle kaksisataa. 
Pelastustoiminnan lisäksi palokunta toimii aktiivisesti Virolahden kulttuuritoiminnassa. Merkittävin tapahtuma on vanhan ajan Pertunmarkkinat, jotka palokunta järjestää vuosittain elokuun viimeisenä lauantaina. Tapahtumassa käy vuosittain liki kaksituhatta ihmistä. Pertunmarkkinat on tarkoitettu perinteisten käsityöläistuotteiden myyntiin. Lisäksi tapahtumassa on ollut vuosittainen markkinanäytelmä, jonka teema on vaihdellut eri historiallisen aikakauden mukaan. Yhteistä näytelmille on ollut niiden yllätyksellisyys, sillä niiden sisältöä ja tarkkaa esittämisajankohtaa ei ole kerrottu yleisölle etukäteen.
&lt;mapframe latitude="60.5316" longitude="27.3285" zoom="9" width="400" height="300" align="left"&gt;
 "type": "FeatureCollection",
 "features": [
 "type": "Feature",
 "properties": {},
 "geometry": {
 "type": "Point",
 "coordinates": [
 27.684795856476,
 60.510244757748
 ]
&lt;/mapframe&gt;
Nykarleby Aktiebank

Nykarleby Aktiebank oli vuosina 1899–1913 Uudessakaarlepyyssä toiminut seutukunnallinen liikepankki. 
Pankki perustettiin paikallisten liikemiesten ja Suomen Maanviljelys- ja Teollisuuspankin yhteisvoimin vuonna 1889. Maanviljelyspankki omisti neljäsosan Nykarleby Aktiebankin osakkeista. Maanviljelyspankki kuitenkin kaatui pian Nykarleby Aktiebankin perustamisen jälkeen.
Nykarleby Aktiebank jäi kooltaan mitättömäksi. Perikatoon se ajautui vuonna 1913 toimitusjohtajan taloudellisten väärinkäytösten johdosta. Kävi ilmi, että pankin kirjanpito oli perustunut osittain mielikuvitukseen.
Raubasiini

Raubasiini eli ajmalisiini (C21H24N2O3) on indolirakenteisiin alkaloideihin kuuluva orgaaninen yhdiste. Yhdistettä on käytetty lääketieteessä verenpainetta alentavana, rauhoittavana ja sedatiivisena aineena.
Ominaisuudet ja käyttö.
Huoneenlämpötilassa raubasiini on väritöntä kiteistä ainetta. Yhdiste on optisesti aktiivista ja sen kiertokyky kloroformiliuoksessa on –60. Raubasiinia esiintyy useissa kasveissa, muun muassa intiankäärmepuun ("Rauvolfia serpentina") ja muiden käärmepuiden juurissa, ruusukataran ("Catharanthus roseus") kuoressa ja johimbepuussa ("Corynanthe johimbe").
Raubasiini sitoutuu α1-adrenergisiin reseptoreihin. Se aiheuttaa verisuonten laajenemista ja verenpaineen laskua. Yhdiste aiheuttaa noradrenaliinin, serotoniinin ja katekoliamiinin määrän vähenemistä aivoissa ja aikaansaa sedaation. Raubasiinia on käytetty korkean verenpaineen hoitoon yhdessä reserpiinin, almitriinin ja torajyväalkaloidien kanssa.
Helsingin Kansanpankki

Osakeyhtiö Helsingin Kansanpankki (ruots. Aktiebolaget Helsingfors Folkbank) oli keväällä 1889 ovensa avannut ammattityöläisten pankki. Päätös pankin perustamisesta tehtiin Helsingin Työväenyhdistyksen piirissä.
Kansanpankki perustettiin tyydyttämään ”vähempien teollisuudenharjoittajain ja työmiesten krediitin eli luoton ja teoslainan tarvetta”. Järjestysmuodoltaan se oli lähellä säästöpankkeja. Se keräsi talletuksia suoraan työpaikoilla olevien asioimistojen kautta. Kansanpankki harjoitti myös liikepankkeihin rinnastettavaa lainaustoimintaa. Osakkeiden äänivaltaa oli rajoitettu pienomistajien hyväksi siten, että kun yhdellä osakkeella sai yhden äänen, sadalla sai kuusi ja viidelläsadalla vain 14 ääntä.
Kansanpankki toimi Helsingin Pohjoisesplanadilla kauppias Göhlen talossa. Sillä oli myös sivutoimipisteitä työväenyhdistyksen tiloissa sekä kolmella tehtaalla.
Kansanpankki kärsi rahapulasta ja huonosta johdosta. Pankinjohtaja Lindroth toimi laiminlöi tehtäviään ja spekuloi pankin rahoilla omaan lukuunsa. Lindroth aiheutti Kansanpankille mittavat tappiot, mistä hän jäi kiinni vuonna 1893. Lindroth itse yritti paeta maasta salkussaan pankin kassa, mutta hänet otettiin kiinni. 
Uusi johtaja Emil Schybergson sai Kansanpankin menestymään. Pankki muutti Jugendsaliin Pohjoisesplanadilla. Kansanpankin seuraaja oli uusi pankki Privatbanken i Helsingfors, johon Kansanpankki sulautettiin vuonna 1896.
Arttu Tuominen

Arttu Tuominen (s. 16. marraskuuta 1981 Pori) on suomalainen kirjailija.
Tuomisen esikoisteos "Muistilabyrintti" ilmestyi vuonna 2015. Neljä ensimmäistä kirjaa kustansi Myllylahti ja ne kuuluvat Labyrintti-sarjaan. Niissä ovat päähenkilöinä ylikonstaapeli Janne Rautakorpi sekä entinen huippuyleisurheilija Liisa Sarasoja.
Vuonna 2018 Tuominen siirtyi WSOY:lle. Ensimmäinen uuteen Delta-sarjaan kuuluva teos, "Verivelka", ilmestyi vuonna 2019. Se kertoo Porin poliisiyksiköstä, kirjan päähenkilönä on rikosylikonstaapeli Jari Paloviita. Tuominen sai vuonna 2020 teoksesta Vuoden johtolanka -palkinnon. Delta-sarjan televisio- ja elokuvaoikeudet myytiin vuonna 2021 Lucy Loves Drama Oy:lle. Tanskan dekkariakatemia myönsi Palle Rosenkrantz -palkinnon Tuomisen "Hyvitys"-romaanille vuonna 2022.
Tuominen on mukana porilaisessa Säh­köi­set sa­nat -ympäristötaideteoksessa muiden satakuntalaisten kirjailijoiden kanssa. Teos koostuu sähkökaappien kylkiin teipatuista kirjailijoiden teksteistä.
Tuominen asuu Porin Paarnoorissa. Koulutukseltaan hän on ympäristöteknologian insinööri (ylempi AMK). Hän työskentelee ympäristötarkastajana.
Antologiat.
Tuomisen novelleja on julkaistu useissa eri antologioissa. Hän on myös toimittanut yhdessä kirjailija Juha Mäntylän kanssa novelliantologiat "Koivulehto – valon ja varjon tarinoita" ja "Tulipunainen mekko – valon ja varjon tarinoita II".
Super Bowl LIII

Super Bowl LIII oli järjestyksessään 53. Super Bowl ja NFL-kauden 2018 päätösottelu. Ottelu pelattiin 3. helmikuuta 2019 Mercedes-Benz Stadiumilla Atlantassa. Super Bowl LIII oli järjestyksessään kolmas Super Bowl, joka pelattiin Atlantassa: siellä on pelattu aikaisemmin Super Bowl XXVIII ja Super Bowl XXXIV. Ottelussa kohtasivat New England Patriots, joka pelasi Super Bowlissa kolmatta kertaa peräkkäin, sekä Los Angeles Rams, joka pelasi viimeksi Super Bowlissa kauden 2001 päätteeksi.
Ottelu oli vähämaalinen, ja siinä nähtiinkin vain yksi touchdown. Kummankaan joukkueen hyökkäys ei ollut parhaimmillaan. Lievästi ennakkosuosikkina otteluun lähtenyt New England Patriots otti voiton lopulta lukemin 13-3. Patriotsin laitahyökkääjä Julian Edelman valittiin ottelun arvokkaimmaksi pelaajaksi.
Valintaprosessi.
NFL julkaisi toukokuussa 2015 neljän kaupungin listan, josta omistajat äänestivät vuosien 2019 ja 2020 Super Bowlien isäntäkaupungit. Äänestys suoritettiin toukokuussa 2016. Listalla olivat Atlantan lisäksi Miami, New Orleans ja Tampa. NFL julkisti 24. toukokuuta 2016, että Atlanta saa järjestää Super Bowl LIII:n. Samalla ilmoitettiin, että stadionina toimii Mercedes-Benz Stadium, joka oli tuolloin rakenteilla.
Televisiointi.
Yhdysvalloissa televisiointioikeudet ovat vuorossa CBS:llä. Viimeksi CBS televisioi Super Bowlin vuonna 2016. Elokuussa 2018 CBS julkaisi, että Jim Nantz, Tony Romo ja Tracy Wolfson hoitavat selostuksen.
Acehin konflikti

Acehin konflikti oli vuonna 1975 alkanut Vapaa Aceh -liikkeen ja Indonesian välinen konflikti. Indoesian vuonna 2003 tekemä suuri hyökkäys ja Intian valtameren maanjäristys vuonna 2004 sai osapuolet suostumaan rauhan­neuvotteluihin. Konflikti päättyi vuonna 2005 Helsingissä solmittuun sopimukseen.
Aikajana.
Ensimmäinen vaihe.
Hasan di Tiro perusti Vapaa Aceh -liikkeen (GAM) 4 joulukuuta 1976 ja julisti Acehin itsenäiseksi. Syitä olivat acehilaisen kulttuurin ja uskonnon suojeleminen "uus-kolonialistiselta" hallitukselta ja jaavalaisten maahanmuutto Acehiin. GAM:in jäsenet kokivat myös että Acehin luonnonvaroja käytettiin väärin. GAM:in ensimmäinen operaatio oli hyökkäys Mobil-yhtiötä vastaan.
Tuolloin GAM:illa oli hyvin vähän jäseniä. Vaikka acehilaiset tunsivat sympatiaa GAM:ia kohtaan ja olivat tyytymättömiä oloihinsa he eivät viitsineet liittyä sen toimintaan. Di Tiron mukaan vain 70 miestä liittyi GAM:iin ja he tulivat pääasiassa Pidien piiristä ja varsinkin hänen omasta kylästään. 
Vuoteen 1979 mennessä Indonesia oli murskannut GAM:in ja tappanut, vanginnut tai karkottanut suurimman osan sen johtajista ja GAM:ista tuli maanalainen.
Toinen vaihe.
Vuonna 1985 di Tiro sai tukea Libyalta ja sen johtajalta Muammar Gaddafilta. GAM:in värvääjät kertoivat heillä olleen noin 1 000–2 000 jäsentä kun taas Indonesialaisten mukaan jäseniä olisi ollut 600–800.
Toisen vaiheen välikohtaukset alkoivat kun Libyassa koulutetut taistelijat palasivat maahansa. GAM:in operaatioihin kuului esim. ratsioita, hyökkäyksiä poliisia ja armeijaa vastaan ja salamurhia.
Vaikka GAM ei onnistunut saamaan laajaa kannatusta sen toimet saivat Indonesian käyttämään tukahduttavia toimenpiteitä.
Kolmas vaihe.
Vuoden 1999 kaaos jaavalla antoi Vapaa Aceh -liikkeelle edun aloittaen kolmannen vaiheen konfliktissa. GAM onnistui kontrolloimaan 70 prosenttia Acehin maaseudusta. 
Rauhansopimus.
Acehin rauhansopimus allekirjoitettiin 15. elokuuta 2005 Helsingissä käytyjen rauhanneuvottelujen jälkeen.
Luettelo Kreikan valtionpäämiehistä

Tämä on luettelo Kreikan valtionpäämiehistä, ja käsittää nykyisen Kreikan valtion valtionpäämiehet, mukaan lukien valtionhoitajat, kuninkaat ja presidentit, valtion perustamisesta nykypäiviin saakka.
Kreikan kuningaskunta (1832–1924).
Wittelsbachin hallitsijasuku (1832–1862).
Kreikan valtiomuodosta sovittiin Lontoon konferenssissa vuonna 1832. Lontoon protokollassa sovitiin Kreikan kuningaskunnan perustamisesta ja baijerilaisen kuninkaan noususta valtaistuimelle. Päätökset vahvistettiin Konstantinopolin sopimuksella samana vuonna.
Glücksburgin hallitsijasuku (1863–1924).
Kuningas Otto syöstiin vallasta kansannousussa lokakuussa 1862. Kansa ei kuitenkaan hylännyt monarkiaa itseään. Monet pyrkivät saamaan maahan brittiläisen kuninkaan, mutta kuningatar Victoria vastusti tätä, ja myös vuoden 1832 Lontoon protokolla esti tämän. Kysymyksestä järjestettiin Kreikan ensimmäinen kansanäänestys, vuoden 1862 kansanäänestys, jonka voitti Saksi-Coburg-Gothan herttua Alfred. Lopulta vuoden 1862 Kreikan kansankokous valitsi kuninkaaksi Tanskan prinssi Vilhelmin, josta tuli kuningas Yrjö I.
Värien merkitys:
Kreikan toinen tasavalta (1924–1935).
Kreikan toinen tasavalta perustettiin parlamentaarisena tasavaltana 25. maaliskuuta 1924. Monarkia lakkautettiin vuoden 1924 kansanäänestyksessä.
Värien merkitys:
Kreikan kuningaskunta (palautettu) (1935–1973).
Monarkia palautettiin vuoden 1935 kansanäänestyksessä. Kreikan sotilasjuntta otti vallan itselleen vuonna 1967.
Glücksburgin hallitsijasuku (1935–1973).
Värien merkitys:
Helleeninen tasavalta sotilasjuntan aikana (1973–1974).
Sotilasjuntta lakkautti monarkian 1. kesäkuuta 1973 ja teki Kreikasta presidenttijohtoisen tasavallan. Monarkian lakkauttaminen vahvistettiin vuoden 1973 kansanäänestyksessä, joka järjestettiin 29. heinäkuuta 1973.
Kreikan kolmas tasavalta (1974–).
Sotilasjuntta kaatui vuonna 1974, ja Kreikkaan palautettiin demokratia. Monarkian lakkauttaminen ja nykyisen parlamentaarisen tasavallan perustaminen vahvistettiin vuoden 1974 kansanäänestyksessä, joka järjestettiin 8. joulukuuta 1974. Valtionpäämiehenä toimii Kreikan tasavallan presidentti.
Värien merkitys:
Joensuun ilves

 Joensuun ilves on Noora Nevalaisen suunnittelema ja toteuttama patsas Joensuun keskustassa Keskuspuistossa eli Laulupuistossa. Se paljastettiin yleisölle 27. helmikuuta 2012. Teos lahjoitettiin Joensuun kaupunkikeskustayhdistykselle Pohjois-Karjalan ammattiopistolta.
Veistos yhdistää kivi- ja metallityötä: jalusta on valmistettu Tohmajärveltä louhitusta stauroliitista, ilveksen vartalo Kurun harmaasta graniitista ja korvat taidepronssista. Taiteilijan tavoitteena oli tuoda kaupunkiympäristöön esille Suomen ainoa luonnonvarainen kissapeto.
Brasilian kansallismuseo

Brasilian kansallismuseo () on Brasilian Rio de Janeirossa sijaitseva museo. Se perustettiin vuonna 1818, ja se siirtyi Paço de São Cristóvãon palatsiin vuonna 1892. Museo tuhoutui pahoin tulipalossa vuonna 2018.
Historia.
Portugalin kuningas Juhana VI perusti museon vuonna 1818. Sen nimi oli alkujaan Kuninkaallinen museo, ja sen alkuperäinen kokoelmaan kuului osa 1700-luvun lopulla kerättyä lintukokoelmaa. Brasilian keisari Pedro II tuki voimakkaasti kansallismuseon toimintaa. Museo siirrettiin vuonna 1892 vanhaan keisarilliseen palatsiin Paço de São Cristóvãoon pian keisarikunnan kaatumiseen. Yleisölle uusittu museo avattiin toukokuussa 1900.
Museon tukemiseksi perustettiin vuonna 1937 Kansallismuseon tukijärjestö Sociedade Amigos do Museu Nacional, ja museo siirtyi vuonna 1946 Rio de Janeiron liittovaltionyliopiston alaisuuteen.
Kansallismuseo on kärsinyt 2010-luvulla pahoista talousongelmista, eikä se ole saanut vuoden 2014 jälkeen koko huoltobudjettiansa. Vuonna 2015 museo sulki ovensa väliaikaisesti, sillä se ei pystynyt maksamaan siivoojien eikä vartijoiden palkkoja. Sen 30 näyttelystä 10 jouduttiin sulkemaan toukokuussa 2018 niiden hoitamattomuuden takia. Tulipalo vaurioitti syyskuussa 2018 rakennusta ja sen kokoelmia pahoin. Rakennuksessa ei ollut sprinklereitä. Sammutustyötä hidastivat myös se, että läheiset vesipostit olivat tyhjiä. Palokunta joutui hakemaan sammutusvettä järvestä. Palon syy oli väärin asennetut ilmastointilaitteet, mutta viranomaisten mukaan rakennuksen turvapuutteiden vuoksi palo levisi voimakkaasti ja kesti tuntikausia. Rakennuksesta puuttuivat niin palo-ovet kuin sprinklerit. Rakennus on tarkoitus korjata entiselleen.
Kokoelma.
Brasilian kansallismuseossa oli ennen vuoden 2018 tulipaloa yli 20 miljoonaa esinettä, ja se oli yksi Amerikan mantereen suurimmista luonnonhistorian ja antropologian museoista. Museon vuonna 2017 julkaisemien tietojen mukaan kokoelmassa oli 6,5 miljoonaa eläintieteellistä näytettä ja kasviossa oli 550 000 kasvinäytettä. Geologisia näytteitä oli yli 15 600. Kirjastossa oli tilastojen mukaan 537 000 nimekettä. Keskuskirjastossa arvioitiin olevan noin 1 560 harvinaista teosta.
Tulipalosta pelastettiin jonkin verran esineistöä. Kaikki esineet eivät olleet päärakennuksessa, ja sen ansiosta ainakin kala- ja matelijanäytteet, kasvio ja kirjasto todennäköisesti säästyivät.
Kansallismuseolla on muun muassa egyptiläinen kokoelma, johon kuului 1000-luvulta eaa. peräisin oleva arkku, muumioitunut kissa sekä kokoelma erilaisia taide-esineitä, ja 1850-luvulla Brasiliaan tuotu yli 700 esinettä käsittävä kreikkalais-roomalainen kokoelma. Brasilialaisessa kokoelmassa on monia erilaisia esineitä Brasilian alkuperäisasukkaista, kuten muun muassa harvinainen muumio.
Kansallismuseon kokoelmissa oli myös Luziana tunnettu Brasilian vanhin ihmisfossiili sekä yksi maailman suurimmista meteoriiteista.
Tiistai (yhtye)

__EISISLUETT__
Tiistai oli vuosina 1984–1987 toiminut suomalainen rock-yhtye. Suomalaiset musiikkilehdet vertasivat sen eteerisen romanttista tyyliä brittiläisiin yhtyeisiin Cocteau Twins, The Cure ja The Smiths.
Tiistai julkaisi toimintansa aikana albumin "Tuhansien värien tanssi" Megamanian ANA-alamerkille ja teki noin kolmekymmentä keikkaa. Yhtye hajosi samana päivänä kun levy julkaistiin, sillä jäsenet olivat tyytymättömiä albumin kansiin ja miksaukseen. Myöhemmin Tiistain jäsenet ovat soittaneet muun muassa yhtyeissä China Swallow, The Peppermints ja Bananaskin.
Olkinainen

Olkinainen ("Woman of Straw") on Basil Deardenin ohjaama brittiläinen jännityselokuva vuodelta 1964. Sen ovat Catherine Arleyn samannimisen dekkarin pohjalta käsikirjoittaneet Stanley Mann, Robert Muller ja elokuvan tuottajanakin toiminut Michael Relph. Pääosia näyttelevät Sean Connery, Gina Lollobrigida ja Ralph Richardson.
Juoni.
Tyrannimaisen töykeä miljonäärivanhus (Richardson) palkkaa itselleen kartanoonsa italialaisen sairaanhoitajan (Lollobrigida). Miljonäärin testamentissa koko omaisuus on määrätty hyväntekeväisyyteen, mutta veljenpoika (Connery) keksii juonen saada omaisuudesta siivun itselleen naittamalla vanhan setänsä ja tämän uuden hehkeän hoitajan. Hän tekee naisen kanssa sopimuksen, että saisi myöhemmin osan tämän saamasta perinnöstä. Lomalla Mallorcalla setä tekee uuden testamentin vaimonsa hyväksi. Suunnitelma näyttää kariutuvan, kun vanhus yllättäen kuolee huvipurrellaan ja kuolema osoittautuu myrkytykseksi. Lopulta selviää, että murhaaja on veljenpoika, joka yritti lavastaa setänsä uuden vaimon syylliseksi.
Vastaanotto.
Aikalaisarviot elokuvasta olivat varsin tyrmääviä. "The New York Timesin" Eugene Archer kirjoitti, miten hassulta tuntuu nähdä James Bondina jo kuuluisaksi tullut Sean Connery tässä välityössään, juuri sellaisessa vanhanaikaisessa dekkarissa joita Bond-tarinat parodioivat. "Helsingin Sanomien" Pertti Avola kirjoitti "Olkinaisen" tv-esityksen alla 1992 elokuvan olevan Basil Deardenille tyypillisesti sujuvasti ohjattu, mutta kuivakas. Hänen mielestään Dearden saa tarinaan eloa vain silloin kun kuvissa on miljonäärivanhusta esittävä Ralph Richardson. Myös elokuvan loppuratkaisua hän piti kömpelönä.
Hyytiälän metsäasema

Hyytiälän metsäasema on Helsingin yliopiston maatalous-metsätieteellisen tiedekunnan metsätieteellinen kenttäasema Juupajoella Pirkanmaan maakunnassa.
Tutkimus.
Asemalla tehdään tutkimusta ekosysteemien toiminnan, ilmakehän tutkimuksen, kaukokartoituksen, metsätieteiden ja suoekologian aloilla.
Historia.
Tutkimusasema perustettiin Juupajoen Hyytiälän valtion maille vuonna 1910 sen jälkeen kun korkein metsäopetus Suomessa oli vuonna 1907 siirretty Evon metsäopistosta Helsingin yliopistoon. Opiston ensimmäiset rakennukset aseman vanhaan pihapiiriin valmistuivat vuosina 1911–1912. Vanhan pihapiirin rakennukset ovat tyyliltään kansallisromanttisia ja niiden suunnittelijoina olivat arkkitehdit Theodor Granstedt ja Ricardo Björnberg. Uudempia rakennuksia pihapiiriin valmistui vuosina 1959 ja 1977. Viimeisin rakennusprojekti valmistui vuonna 2023, kun Helsingin yliopisto otti vastaan uuden ruokalarakennuksen ja kolme uutta majoitusrakennusta. 
Kulttuuriympäristö.
Metsäaseman vanha pihapiiri Kuivajärven rannalla kuuluu Museoviraston vuonna 2009 määrittelemiin Suomen valtakunnallisesti merkittäviin rakennettuihin kulttuuriympäristöihin.
Sahamestausta

Sahamestaus.
Sahamestaus, eli sahalla kaulan katkaiseminen on kuolemanrangaistus, jota on käytetty sekä Venäjän, että Keski-Afrikan seuduilla.
Sahamestauksessa uhrin pää sahataan poikki niskasta aloittaen, maksimoiden ajan, jonka uhri pysyy hengissä, ja näin pitkittäen tämän kärsimystä. Toimitus kestää useita päiviä ja on maailman kivuliaimpia teloitusmenetelmää.
Sahamestaus Venäjällä.
Tunnetuimmat sahamestaukset tapahtuivat Venäjän Siperiassa kurittomille vangeille. Kerrotaan kuitenkin, että jotkut Venäjän tsaarit ovat itse määränneet palvelijoitaan tähän tuomioon. Tällaisesta puuttuu kuitenkin varmoja todisteita, ja ne liikkuvat enemmän huhuina ja legendoina.
Sahamestaus muualla.
Viimeisimmät sahamestaukset tapahtuivat Venäjän sijaan Afrikan Länsi- ja Keski-osissa, viimeinen tiedetty Kongossa 1986. Teloituksia ovat määränneet satojen vuosien ajan niin heimopäälliköt, kuin muslimijohtajat, ja sahamestaus onkin yksi vastenmielisiä mistä teloitustavoista.
Mara Balls

Mara Balls (oikealta nimeltään Maria Mattila, s. 1983 Hamina) on suomalainen laulaja-lauluntekijä, Mara Balls -yhtyeen solisti ja kitaristi sekä taiteilija. Hän tuli tunnetuksi Jukka ja Jytämimmit -yhtyeen basistina. Yhtyeen hajottua Mara Balls perusti nimeään kantavan yhtyeen, jonka muut jäsenet ovat basisti Aapo Palonen ja rumpali Antti Palmu. Mara Balls on julkaissut neljä studioalbumia.
Musiikkiuransa lisäksi Mattila on toiminut tamperelaisen kaupunkikulttuurin parissa. Hän oli käynnistämässä tamperelaista keikka- ja yhdessäolotilaa Keltaista taloa. Tampereen kaupunki myönsi Mattilalle vuonna 2014 kulttuuritekopalkinnon. Mattila on järjestänyt myös useita taidenäyttelyjä.
Mara Balls palkittiin Finnish Blues Awards -gaalassa vuoden tulokkaana.
Wizards &amp; Warriors

Wizards &amp; Warriors on Raren kehittämä ja Acclaimin julkaisema tasohyppelyvideopeli. Peli julkaistiin Pohjois-Amerikassa joulukuussa 1987, Japanissa heinäkuussa 1988 ja Euroopassa tammikuussa 1990. Pelissä pelaaja ohjaa ritaria nimeltä Kuros, jonka on voitettava Elrondin kuningaskuntaa hallitseva paha velho Malkil. Pelin ensimmäinen jatko-osa "" julkaistiin vuonna 1989.
Vastaanotto.
Mikrobitin Jukka Tapanimäki antoi pelille 82 pistettä sadasta kahteen kertaan.
La Forêt-Fouesnant

 
La Forêt-Fouesnant on kunta läntisessä Ranskassa Finistèren departementissa Bretagnen alueella. Se sijaitsee Atlantin rannalla.
Pitkä hiekkaranta "Plage de Kerleven" on suosittu uimaranta. Kunnalla on myös pitkät purjehdusperinteet, ja siellä on kaksi satamaa: vanha satama "Vieux Port" sekä uudempi venesatama "Port-la-Forêt". Uuteen satamaan mahtuu jopa 1 130 jahtia, joista suurimmat ovat 60-jalkaisia kilpapurjeveneitä. Satama onkin paikallisen purjehdusseuran koulutuspaikka, ja sitä ovat pitäneet tukikohtanaan useat tunnetut kilpapurjehtijat kuten Samantha Davies, Michel Desjoyeaux, Armel Le Cleac'h, Jean Le Cam sekä François Gabart.
Jukka ja Jytämimmit

__EISISLUETT__
Jukka ja Jytämimmit oli vuosina 2014–2015 toiminut suomalainen rockyhtye, joka levytti yhden albumin "Jytää vaan". Yhtyeen tyylin on sanottu olevan sekoitus vanhaa rock’n’rollia blues-vaikutteilla eli toisin sanoen jytää. Jukka ja Jytämimmit hajosi elokuussa 2015.
Inkvisitio (yhtye)

Inkvisitio on suomalainen rockyhtye, joka perustettiin vuonna 1988 Oulussa. Yhtye on julkaissut kolme albumia.
Inkvisitio syntyi Juliet Jonesin Sydämen Eero Hyypän ja yhtyeen ulkojäsenen Seppo Kansanojan yhteiseksi sivuprojektiksi. Yhtye esitti sellaisia kappaleita, jotka olivat liian vakavia Juliet Jonesin Sydämen ohjelmistoon. Inkvisition esikoisalbumi "Paratiisi" julkaistiin vuonna 1989, mutta se jouduttiin vetämään pois myynnistä Jehovan todistajien Vartiotorni-lehdestä varastetun kansikuvan takia. Vuonna 1990 julkaistun "Helvetti"-EP:n kappale "Arvi Lind" nousi pieneksi hitiksi. Kappaleen kohde uutisankkuri Arvi Lind lähettikin yhtyeelle kiitoskortin. 
Inkvisitio vietti hiljaiseloa vuodesta 1998 aina vuoteen 2017 asti, jolloin yhtye julkaisi uuden albumin "Toivo." Yhtye esiintyy levyllä klassisella kokoonpanollaan Parkinsonin tautia sairastavaa Eero Hyyppää lukuun ottamatta. Laulajana toimii Seppo Kansanoja.
Baloncesto Fuenlabrada

Baloncesto Fuenlabrada, S.A.D. on espanjalainen koripalloseura Fuenlabradasta. Se pelaa kotiottelunsa Polideportivo Fernando Martínissa.
Seura perustettiin vuonna 1983 nimellä CB Fuenlabrada. Vuonna 1989 se vaihtoi nimensä AD Fuenlabradaksi ja vuonna 1991 nykyiselleen. Fuenlabrada on pelannut Espanjan pääsarjassa kaudesta 1996–1997 lähtien kahta kautta lukuun ottamatta. Se on osallistunut ajoittain myös kansainvälisiin seurajoukkuekilpailuihin kuten kaudella 2018–2019 Mestarien liigaan.
Eero Hyyppä

Eero Hyyppä (s. 1961) on suomalainen laulaja, lauluntekijä ja muusikko. Hyyppä tuli tunnetuksi Juliet Jonesin Sydämen laulajana, urkurina ja lauluntekijänä. Hänen käsialaansa ovat esimerkiksi yhtyeen kappaleet "Helppo elämä" ja "Miksi naiset aina rakastuvat renttuihin". Muita Hyypän yhtyeitä ovat olleet muun muassa Inkvisitio, Juliet Jones, Eero Jones &amp; Kahvi ja Norsumuurarit.
Hyyppä sairastui vuonna 2007 Parkinsonin tautiin, eikä hän ole enää kyennyt soittamaan tai laulamaan. Vuonna 2017 Hyypän pöytälaatikkoteksteistä koostettiin "Kadonneet laulut -"niminen albumi, jolla hänen kirjoittamiaan kappaleita versioivat esimerkiksi Juliet Jonesin Sydämen vanhat jäsenet sekä Jukka Takalo, Mira Luoti ja Pauli Hanhiniemi.
Tao Tao (yhtye)

__EISISLUETT__
Tao Tao oli tamperelainen poprock-yhtye, joka levytti Poko Rekordsille vuosina 1986–1988 viisi singleä ja albumin "Kaunotar ja kulkuri". Yhtyeen keulakuva ja laulaja oli Tuula Heikkinen.
Tao Taon saama aikalaisvastaanotto oli poikkeuksellisen nuivaa: Epe Heleniuksen mukaan harva suomalainen yhtye on tullut yhtä rankasti lytätyksi. Tao Taon albumi "Kaunotar ja kulkuri" on listattu useissa kriitikoiden äänestyksissä yhdeksi huonoimmista suomirock-albumeista.
Bang Min-ah

Bang Min-ah (, s. , lyhyesti nimellä "Minah") on eteläkorealainen laulaja ja näyttelijä. Hän on tullut tunnetuksi Girl’s Day-yhtyeen jäsenenä sekä televisiosarjoista "Minyeo Gongsimi", "Shut Up Family", "My Absolute Boyfriend" ("Jeoldae Geui") ja "Dalkomsalbeol Paemilri".
Hän on julkaissut myös sooloalbumin "I am a Woman Too" vuonna 2015.
Hartwall Capital

Hartwall Capital Oy Ab on suomalainen sijoitusyhtiö, jonka juuret ovat vuonna 1836 perustetussa juomayhtiö Hartwallissa. Sijoitusyhtiönä Hartwall Capitalin strategiana on sijoitusten tekeminen Pohjoismaissa, mutta pääosin Suomessa. Yhtiön nykyisiin sijoituskohteisiin lukeutuvat niin noteeratut kuin noteerattomat yritykset.
Historia.
Nykymuotoisena sijoitusyhtiönä Hartwall Capitalin toiminta alkoi vuonna 2008, kun Carlsberg ja Heineken ostivat panimoyhtiö Scottish &amp; Newcastlen. S&amp;N:n omistajiin kuuluneet Hartwall Capitalin omistajasuvut Hartwall, Tallqvist ja Therman sijoittivat kaupasta saadut varat yhtiöön ja nykymuotoinen sijoitustoiminta sai alkunsa.
Omistusosuus Scottish &amp; Newcastlessa oli peruja vuonna 2002 tapahtuneesta yrityskaupasta, missä S&amp;N osti Hartwallin ja "Oy Hartwall-Yhtiöt Ab:sta" tuli sen suurin yksittäinen omistaja. Oy Hartwall-Yhtiöt Ab vaihtoi nimensä Oy Hartwall Capital Ab:ksi vuonna 2003.
Eeva Ahdekivi nimitettiin Hartwall Capitalin toimitusjohtajaksi 2015. Hän jätti tehtävänsä 31. lokakuuta 2018. Hartwall Capital on sen jälkeen toiminut ilman varsinaista toimitusjohtajaa.
Sijoitukset.
Listatuissa yhtiöissä Hartwall Capitalin omistukset koostuvat noin 30,5 prosentin osuudesta Duellista, noin 6,5 prosentin osuudesta Terveystalosta sekä 4 prosentin osuudesta Stockmannista . Hartwall Capital on ollut Stockmannin omistaja vuodesta 2009, Terveystalossa sen listautumisesta lähtien 2017 ja Duellissa sen listautumista lähtien 2021.
Noteerattomista yhtiöistä Hartwall Capital omistaa enemmistön jätteenkierrätysyhtiö Remeosta, kiinteistöjen energiaratkaisuihin erikoistuneesta LeaseGreenista, eri alojen digitalisaatiota edistävästä Vastuu Groupista sekä autoleasing-palveluyhtiöstä Secto Automotivesta.
Hartwallin suku ja Hartwall Capital hankkivat vuonna 2010 osuuden Krimin niemimaalla sijaitsevasta Inkermanin viinitilasta. Yhtiö teki aina Krimin miehitykseen saakka 2014 saakka hyvää tulosta, mutta tämän jälkeen Hartwallin arvioitiin haluavan luopua omistuksestaan poliittisen tilanteen seurauksena. Hartwall Capital tiedotti verkkosivuillaan myyneensä omistuksensa tilasta huhtikuussa 2019.
Samuli Hussa

Samuli Henrik Hussa (s. 10. syyskuuta 1997 Haapavesi) on suomalainen juoksija. Hänen päämatkansa on 1 500 metrin juoksu.
Haapavedeltä lähtöisin oleva Hussa asuu ja opiskelee Oulussa. Hän edusti vuosina 2016–2021 Limingan Niittomiehiä ja vuodesta 2022 lähtien Pudasjärven Urheilijoita. Hussan valmentajana toimii Jorma Jokela.
Ura.
Hussa pelasi aiemmin jalkapalloa, mutta on sittemmin keskittynyt keskimatkan juoksuun. Hussa voitti vuonna 2018 sisäratojen SM-pronssia 1 500 metrillä. Maastojuoksun SM-kilpailuissa hän saavutti lyhyen matkan joukkuekilpailussa pronssia 2021. Kalevan kisoissa hän on sijoittunut parhaimmillaan 1 500 metrillä kuudenneksi 2017.
Vuonna 2015 Hussa juoksi Kuopiossa toistaiseksi uransa ainoan maratonin, jonka hän voitti ajalla 2.46.07.
Hesekielin kirjan 13. luku

Hesekielin kirjan kolmastoista luku löytyy heprealaisten Raamatusta tai kristillisen Raamatun Vanhasta testamentista. Tämä kirja sisältää profetiat, jotka on puhunut profeetta Hesekiel, ja se on yksi Profeettojen kirjoista. Tämä luku sisältää väärien profeettojen nuhtelua, Hesekiel 13:1-16, ja väärien naisprofeettojen nuhtelua, Hesekiel 13:17-23.
Tekstimuotoiset versiot.
Joitakin kaikkein vanhimpia käsikirjoituksia, jotka sisältävät tämän luvun heprean kielellä:
Antiikin käännöksiä koineen kreikaksi:
Rakenne.
Contemporary English Version -raamatunkäännös ryhmittelee tämän luvun:
 He ovat johtaneet minun kansaani harhaan. 
 He ovat vakuuttaneet: 'Rauha', vaikka rauhaa ei ole. 
 Kun kansa on rakentanut suojamuurin, 
 he ovat valkaisseet sen kalkilla.[2]
 
 "Sano heille: Näin sanoo Herra Jumala: "
 "Voi teitä, naiset! Te punotte taikanauhoja ihmisten ranteisiin, "
 "te ompelette taikahuntuja niin pienille kuin suurille "
 "ja yritätte saada ihmiset ansaan."
 "Osan kansastani te haluatte tappaa, "
 "osan antaisitte jäädä eloon, "
 "sen mukaan kuin teille parhaiten sopii. [3]"
 Oman kansani edessä te olette häpäisseet minut parista kourallisesta ohria ja muutamasta leivänkannikasta. 
 Te olette tappaneet ihmisiä, joiden ei olisi pitänyt kuolla, ja jättäneet henkiin toisia, jotka olisivat ansainneet kuoleman. 
 Sen te olette saaneet aikaan, kun olette valehdelleet kansalleni, joka mielellään kuuntelee valheita.[7]
Junior Walker

Autry DeWalt Mixon Jr. (14. kesäkuuta 1931 Blytheville, Arkansas, Yhdysvallat – 23. marraskuuta 1995 Battle Creek, Michigan, Yhdysvallat), joka tunnettiin taiteilijanimeltään Junior Walker (tyyliteltynä Jr. Walker), oli yhdysvaltalainen muusikko. Hänen yhtyeensä Jr. Walker &amp; The All Stars allekirjoitti levytyssopimuksen Motown-levy-yhtiön kanssa 1960-luvulla.
Samu-Kalle Varonen

Samu-Kalle Varonen (s. 4. elokuuta 1999 Kitee) on suomalainen pesäpalloilija, joka edustaa Superpesiksessä pelaavaa Kiteen Palloa. Hän on Joensuun Mailan kasvatti ja on pelannut heidän riveissään myös Superpesistä. Hänen roolinsa sisäpelissä on vaihtaja tai kotiuttaja. Ulkopelissä hänen pelipaikkansa on kolmoskoppari. Hänen suurimpia saavutuksiaan on A-poikien SM-kulta vuosina 2017 ja 2019. Hänet valittiin Itä-Länsi-otteluun vuonna 2025.
USS Heermann

USS Heermann (runkonumero DD-532) oli Yhdysvaltain laivaston vuonna 1942 vesillelaskettu Fletcher-luokan hävittäjä, joka palveli toisessa maailmansodassa.
Valmistus.
Alus tilattiin Bethlehem Shipbuilding Corporationilta San Franciscosta Kaliforniasta, missä köli laskettiin 8. toukokuuta 1942. Alus laskettiin vesille 5. joulukuuta kumminaan Edward B. Briggsin puoliso ja otettiin palvelukseen 6. heinäkuuta 1943 ensimmäisenä päällikkönään Dwight M. Agnew.
Palvelus.
San Diegossa järjestettyjen vastaanottotestien ja miehistön koulutuksen jälkeen alus liittyi 21. lokakuuta 1943 Yhdysvaltain 5. laivastoon, joka valmistautui hyökkäämään Gilberteille. Alus saapui 20. marraskuuta Tarawan edustalle kontra-amiraali Harry W. Hillin alaiseen eteläiseen hyökkäysosastoon. Alus upotti tykkitulella pienen keisarillisen Japanin laivaston aluksen laguunissa ja kahtena seuraavana päivänä se tuki tykkitulella maihinnousseita joukkoja. Valtauksen jälkeen alus palasi Pearl Harboriin kunnostettavaksi ja miehistön koulutuksen jatkamiseksi.
Alus lähti 23. tammikuuta 1944 Pearl Harborista suojaten täydennysjoukkoja kuljettavia aluksia. Alus oli Kwajaleinin itäpuolella kontra-amiraali Turnerin yhdistetyn iskujoukon noustessa maihin atollille 31. tammikuuta. Seuranneiden kahden viikon aikana alus partioi Kwajaleinin edustalla ja suojasi saattuetukialuksia, joiden lentokoneet tukivat maihinnousseita joukkoja. Vapauduttuaan operaatiosta alus lähti Eniwetokille, missä se liittyi Japanin ja Parry Islandille maihinnousua valmistelevaan osastoon. Alus tuki Parry Islandille nousseita joukkoja tykkitulella, minkä jälkeen se partioi atollin ympäristössä.
Alus selvisi ainoana hävittäjänä Samarin taistelusta. Sodan jälkeen alus poistettiin palveluksesta 12. kesäkuuta 1946 San Diegossa.
Alus palautettiin 12. syyskuuta 1951 palvelukseen koululaivana. Alus poistettiin uudelleen palveluksesta Bostonissa 20. joulukuuta 1957 ja sijoitettiin reserviin.
ARA Almirante Brown.
Alus luovutettiin 14. elokuuta 1961 Argentiinalle, joka liitti sen laivastoonsa nimellä "ARA Almirante Brown" ja runkonumerolla D-20.
Kirjava satama

Kirjava satama (alkuteos: "To Have and Have Not") on Ernest Hemingwayn romaani vuodelta 1937. Romaanin on suomentanut Toini Aaltonen, ja suomennos ilmestyi vuonna 1945 Tammen kustantamana.
Kirjan päähenkilö on tyypillinen Hemingway-sankari salakuljettaja Harry Morgan, joka salakuljettaa rommia, aseita ja ihmisiä Kuubasta Floridaan 1930-luvun laman aikana.
Romaanista on muokattu käsikirjoitus elokuvaan "Kirjava satama".
Typpitrikloridi

Typpitrikloridi (NCl3) on typen ja kloorin muodostama epäorgaaninen molekyyliyhdiste. Yhdiste on suhteellisen epästabiili ja hajoaa herkästi räjähdysmäisesti.
Ominaisuudet, valmistus ja käyttö.
Huoneenlämpötilassa typpitrikloridi on keltaista nestettä ja sillä on pistävä ja epämiellyttävä haju. Yhdiste liukenee muun muassa kloroformiin, tetrakloorimetaaniin, hiilidisulfidiin ja bentseeniin. Aine reagoi veden kanssa hydrolysoituen ammoniakiksi ja hypokloorihapokkeeksi. Typpitrikloridi voi hajota räjähdysmäisesti lämmitettäessä, iskun vaikutuksesta, kosketuksessa orgaanisiin aineisiin ja valon vaikutuksesta.
Typpitrikloridia valmisti ensimmäisen kerran Pierre Louis Dulong vuonna 1811. Tutkiessaan yhdisteen ominaisuuksia Dulong menetti näkökyvyn toisesta silmästään ja kolme sormea räjähdyksen seurauksena. Myös Humphry Davy tutki yhdistettä ja loukkaantui tutkimuksissa, joskin hänen vammansa olivat lievempiä kuin Dulongin. Yhdistettä voidaan valmistaa johtamalla kloorikaasua väkevään ammoniumkloridiliuokseen ja elektrolysoimalla ammoniumkloridia happamissa olosuhteissa.
Typpitrikloridia on käytetty Isossa-Britanniassa jauhojen valkaisuun aina vuoteen 1950 saakka, jolloin sen käyttö kiellettiin. Tässä prosessissa muodostuu sivutuotteena metioniinisulfoksimiinia, joka voi aiheuttaa neurologisia sairauksia kuten Alzheimerin tautia, Parkinsonin tautia ja ALS-tautia.
Family Life – varttumisen tuska

Family Life – varttumisen tuska on Ken Loachin ohjaama brittiläinen draamaelokuva vuodelta 1971. David Mercerin käsikirjoittama realistinen tarina kertoo nuoren työvänluokkaisen tytön sairastumisesta skitsofreniaan ja hänen hoitoyritystensä epäonnistumisesta. Elokuva on uudelleenfilmatisointi Loachin BBC:lle ohjaamasta televisionäytelmästä "In Two Minds" (1967).
Juoni.
Elokuva seuraa takaumina metroasemalta poliisin huostaan otettavan tytön edeltäviä elämäntapahtumia sekä tytön ja perheen aiempia keskusteluja sosiaali- ja terveysviranomaisten kanssa. Eräs uusi edistyksellinen terapiamuoto tuntuu auttavan tyttöä, mutta kun sen tarjoaminen lakkautetaan ja siirrytään taas perinteisiin hoitoihin kuten sähköšokkeihin, tytön tila huononee.
Näyttelijät.
Lähde: 
Vastaanotto.
"Helsingin Sanomien" Paula Talaskivi piti Loachin luontevaa dokumentaarista tyyliä elokuvassa niin vakuuttavana, että ”on lähes vaikea uskoa esiintyjiä – joista useat amatöörejä – sepitetyiksi henkilöiksi”.
Ioánnis Alevrás

Ioánnis Alevrás (, 1912 Messíni, Kreikka – 6. huhtikuuta 1995 Ateena, Kreikka) oli kreikkalainen poliitikko, joka toimi virkaatekevänä Kreikan presidenttinä 10.–29. maaliskuuta 1985.
Alevrásista tuli väliaikainen presidentti edeltäjän Konstantínos Karamanlísin erottua presidentin valtaoikeuksia koskeneen kiistan takia. Häntä seurasi presidenttinä Chrístos Sartzetákis.
Helmi-Leena Nummela

Helmi-Leena Nummela (s. 1987 Joutseno) on suomalainen näyttelijä, joka on luonut uraansa pää­asiassa teatterinäyttelijänä. Vuonna 2018 hänet valittiinkin vuoden teatteri­näyttelijäksi.
Ura.
Nummela muutti Etelä-Karjalasta Helsinkiin opiskelemaan Kallion ilmaisu­taidon lukioon. Hän valmistui Teatteri­korkeakoulusta teatteritaiteen maisteriksi vuonna 2014.
Nummela on luonut uraansa pää­asiassa teatterinäyttelijänä. Hän on näytellyt Kansallis­teatterissa ja KOM-teatterissa sekä Helsingin, Espoon, Turun ja Lappeen­rannan kaupungin­teattereissa. Turun kaupungin­teatterissa hänellä on ollut pää­roolit näytelmissä "Seili" (2014), "Kullervo" (2021) ja "Breaking the Waves" yhteis­tuotannossa Espoon kaupungin­teatterin kanssa (2015).
Nummela on näytellyt myös lyhyt- ja indie-elo­kuvissa, verkko­sarja "Derek-it:ssä" (2017) sekä elo­kuvassa "Äiti" (2019). Hän näytteli viihde­ohjelma "Putouksen" 10. ja 11. kaudella. Nummela on näytellyt "Syke"-televisio­draamasarjassa seitsemännestä kaudesta lähtien.
Yksityiselämä.
Nummela sai pojan yhdessä avo­puolisonsa näyttelijä ja muusikko Roope Salmisen kanssa huhti­kuussa 2020. Huhtikuussa 2022 he ilmoittivat eronneensa. Nummela kihlautui kesällä 2024 turkulaisen ravintoloitsijan kanssa, jonka nimeä hän ei ole julkisuuteen kertonut. Heillä on yhteinen, helmikuussa 2024 syntynyt lapsi.
Kirje heprealaisille, 7. luku

Heprealaiskirjeen 7. luku on kristillisen Raamatun Uudessa testamentissa. Sen tekijän nimi on tuntematon, mutta kirjan tekstistä päätellen tekijä on mies ja Timoteuksen ystävä.
Rakenne.
Tämä luku voidaan ryhmitellä (ristiviittauksin muihin Raamatun osiin):
Jae 1.
"Tämä Melkisedek oli Salemin kuningas ja Korkeimman Jumalan pappi. Kun Abraham oli paluumatkalla lyötyään kuninkaat, Melkisedek tuli häntä vastaan ja siunasi hänet"
"ja Abraham antoi hänelle kymmenykset kaikesta saaliistaan. Hän on ensinnäkin "vanhurskauden kuningas", mitä hänen nimensä merkitsee, ja lisäksi Salemin kuningas eli "rauhan kuningas"".
"Hänellä ei ole isää, ei äitiä eikä sukuluetteloa, hänen elinpäivillään ei ole alkua eikä loppua. Hänet on kuvattu Jumalan Pojan kaltaiseksi, ja hän pysyy pappina ainaisesti."
"Pankaa merkille, kuinka suuri hän on: kantaisämme Abrahamkin antoi hänelle kymmenykset, parhaimman osan sotasaaliistaan".
 "Jopa Leevikin, kymmenysten kerääjä, joutui Abrahamin välityksellä tavallaan maksamaan hänelle kymmenykset."
"Kaikkihan tietävät, että meidän Herramme on noussut Juudan heimosta, eikä Mooses ole puhunut mitään sille kuuluvasta pappeudesta."
"Tästä näemme, kuinka paljon vahvempi on se liitto, jonka takaajana Jeesus on."
Spyrídon Trikoúpis

Spyrídon Trikoúpis (, 20. huhtikuuta 1788 Mesolóngi, Osmanien valtakunta, nyk. Kreikka – 24. helmikuuta 1873 Ateena, Kreikka) oli kreikkalainen valtiomies, diplomaatti ja kirjailija. Hän toimi Kreikan pääministerinä 6. helmikuuta 1833 – 24. lokakuuta 1833. Trikoúpis oli itsenäistyneen Kreikan ensimmäinen varsinainen pääministeri valtionhoitajien jälkeen.
Elämä ja ura.
Opinnot ja vapaussota.
Trikoúpis syntyi Mesolóngissa Aitolia-Akarnaniassa vuonna 1788. Hänen vanhampansa olivat Ioánnis Trikoúpis ja Alexándra Palamá. Trikoúpis opiskeli Mesolóngissa ja Patraksessa muun muassa kieliä. Hän sai työpaikan Englannin konsulaatista, ja sai näin paljon hyödyllisiä suhteita sekä poliittista ja diplomaattista kokemusta. Hän pääsi myös opiskelemaan ulkomaille. Myöhemmin Trikoúpiksesta tuli Jooniansaarten yhdysvaltojen brittiläisen käskynhaltijan Frederick Northin yksityissihteeri, ja hän oli muun muassa perustamassa Joonian akatemiaa.
Kreikan vapaussodan alettua vuonna 1821 Trikoúpis osallistui Aléxandros Mavrokordátoksen sotaretkeen, ja seurasi tätä Trípoliin, Zákynthokselle, Korfulle ja Mesolóngiin. Trikoúpis myös avioitui Mavrokordátoksen tyttären Aikaterínin kanssa. He saivat kuusi lasta, joista kaksi, poika Charílaos Trikoúpis ja tytär Sofía Trikoúpi, elivät aikuisikään. Charílaos toimi Kreikan pääministerinä myöhemmin.
Poliitikkona ja suurlähettiläänä.
Trikoúpiksesta tuli vuonna 1826 Kreikan väliaikaisen kansannousuhallinnon jäsen. Vuonna 1829 hän toimi Árgoksessa ja asettui siellä muun opposition (Mavrokordátos mukaan lukien) mukana vastustamaan Ioánnis Kapodístriasta. Kapodístriaksen lähetettyä sotajoukon Trikoúpis joutui karkotetuksi Mílokselle. Myöhemmin hän siirtyi Hydralle, johon syntyi toinen opposition keskus. Kapodístriaksen murhan vuonna 1831 jälkeen Trikoúpis siirtyi pääkaupunki Náfplioon ja osallistui hallintoon, joka valitsi Oton Kreikan ensimmäiseksi kuninkaaksi.
Kuningaskunnan alkuvaiheessa Trikoúpis nousi Kreikan ensimmäiseksi pääministeriksi, ja johti kahta hallitusta. Hän vastusti baijerilaisen kuningashuoneen itsevaltaisia pyrkimyksiä, ja sai siirron suurlähettilääksi Lontooseen vuosiksi 1834–1838. Oton epäsuosioon jouduttuaan hänet kutsuttiin välillä takaisin, jonka jälkeen hän toimi Lontoossa jälleen vuodet 1841–1843. Tämän jälkeen hän toimi ulkoministerinä Mavrokordátoksen hallituksessa, ja osallistui niin kutsutun Englantilaisen puolueen toimintaan. Vuonna 1849 hän palasi jälleen Lontooseen, ja kaudellaan muun muassa puhui Jooniansaarten Kreikkaan liittämisen puolesta, mikä myöhemmin toteutuikin. Samaan aikaan hän kirjoitti historiateoksensa "Kreikan vapaussodan historia" ("Istoría tis Ellinikís Epanastáseos").
Historian lisäksi Trikoúpis kirjoitti myös muun muassa puheita sekä runoutta. Trikoúpis palasi Ateenaan vapaaehtoisesti vuonna 1862. Hän kuoli Ateenassa vuonna 1873.